ابن شاہین

امام ابن شاہین (پیدائش 297ھ بمطابق  909ء / وفات 385ھ  بمطابق 995ء ) حدیث کے راویوں میں ایک ہیں۔ آپ کا مکمل نام عمر بن احمد بن عثمان بن احمد بن ایوب بن ازداز البغدادی ہے۔ ان کی والدہ کے دادے کا نام احمد بن محمد بن یوسف بن شاہین الشیبانی تھا اس وجہ سے آپ ابن شاہین مشہور ہوئے۔ آپ خراسان کے رہنے والے تھے پھر آپ نے بغداد تشریف لے کر وہاں قیام فرمایا۔ جس سے آپ البغدادی مشہور ہوئے۔ آپ  کے بارے میں کہا جاتا ہے کہ آپ نے گیارہ سال کی عمر میں حدیث لکھنا شروع کیا تھا۔

 رحلہ علمیہ 
آپ نے پہلے بغداد کے شیوخ سے علم حاصل کرنا شروع کیا جن میں ابو القاسم البغوی سے آٹھ سو اجزاء حاصل کیے، نیز یحیی بن صاعد، عبد اللہ بن سلیمان الاشعث کے بارے امام ابن شاہین خود کہتے ہیں کہ میں نے ان تینوں شیوخ سے بہت علم حاصل کیا اور امید کرتا تھا کہ اللہ تعالیٰ مجھے بھی ان جیسا بنائے گا۔ ان کے علاوہ اور بھی کئی ایک بغداد کے محدثین سے علم حاصل کیا۔ پہلے بغداد کے محدثین سے علم حاصل پھر بصرہ گئے پھر کوفہ پھر دمشق گئے۔ پھر حمص، واسط، عسکر، رقتہ، اٗیلتہ کے محدثین سے علم حاصل کیا، پھر مصر منتقل ہوئے۔

 اساتذہ 
آپ کے حدیث کے اساتذہ درج ذیل ہیں:

 ابو القاسم بغوی
 یحیی بن صاعد
 عبد اللہ بن سلیمان الاشعث
 محمد بن محمد غندی
 محمد بن ھارون بن المجدر
 شعیب بن محمد ذراع

 شاگرد 
آپ کے شاگرد درج ذیل ہیں:

 ابو سعد مالینی
 ابو بکر البرقانی
 ابو محمد خلال
 ابو محمد جوہری

 تصانیف 
آپ نے تین سو کتب لکھیں۔ اپنے بارے میں خود فرماتے ہیں کہ میں نے تین سو درہم کی سیاہی خریدی ہے۔ تصانیف کی تفصیل درج ذیل ہیں۔

 تفسير ابن شاہین
 كتاب فضائل شہر رمضان.
 كتاب الترغيب فی فضائل الأعمال وثواب ذلك.
 كتاب تاريخ أسماء الثقات.
 كتاب فضائل سيدة النساء.
 كتاب حديث عمر بن احمد
 كتاب شرح مذاہب اهل السنة.
 كتاب ناسخ الحديث ومنسوخه.

 حوالہ جات 

https://darululoom-deoband.com/urduarticles/archives/3727 تاریخ و سوانح۔ از: ابو عبد اللہ حسنین معاویہ

 "مسانیدامام ابوحنیفہؒ کا تعارف – اردو مضامین و مقالات"۔ 2022-11-09۔ اخذ شدہ بتاریخ 16 جنوری 2024

زمرہ:راویان حدیث
زمرہ:بغداد کی شخصیات
زمرہ:297ھ کی پیدائشیں
زمرہ:385ھ کی وفیات
زمرہ:خراسان کی پیدائشیں
زمرہ:بغداد میں وفات پانے والی شخصیات
زمرہ:909ء کی پیدائشیں
زمرہ:995ء کی وفیات
زمرہ:سنی کتب احادیث